
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χρήσης ξενοδοχείου στο κτίριο που βρί¬ 
σκεται επί των οδών Κηρυκείου 6 και Μητροπό- 
λεως 65 στην περιοχή «Πλάκα» του εγκεκριμένου 

ρυμοτομικού σχεδίου του Δήμου Αθηναίων. 1 

Κήρυξη συμπληρωματικής αναγκαστικής απαλλοτρί¬ 
ωσης για την κατασκευή του Συλλεκτήρα Σ3 του 
έργου: «Κατασκευή των υπολειπόμενων εργασι¬ 
ών έργου επαναδημιουργίας Λίμνης Κάρλας, Α' 

Φάση». 2 

Έγκριση τροποποίησης Σχεδίου Πόλεως Πατρών, 
δια αναδιατάξεως της ρυμοτομίας στο Ο.Τ. 1781 
στη περιοχή Μποζάίτικα (Προάστειο) του Δήμου 
Πατρέων, λόγω οριοθέτησης του υδατορέματος 


Θολοπόταμου. 3 

ΑΠΟΦΑΣΕΙ Σ 

Αριθμ. οικ. 50140 (1) 


Καθορισμός χρήσης ξενοδοχείου στο κτίριο που βρί¬ 
σκεται επί των οδών Κηρυκείου 6 και Μητροπόλεως 
65 στην περιοχή «Πλάκα» του εγκεκριμένου ρυμοτο¬ 
μικού σχεδίου του Δήμου Αθηναίων. 

Ο ΥΠΟΥΡΓΟΣ 
ΚΑΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των παρ. 15.α. και 15.β. του άρθρου 28 
του ν. 4280/2014 «Περιβαλλοντική αναβάθμιση και ιδιω¬ 
τική πολεοδόμηση - Βιώσιμη ανάπτυξη οικισμών. Ρυθμί¬ 
σεις δασικής νομοθεσίας και άλλες διατάξεις» (Α' 159). 

2. Τις διατάξεις του άρθρων 35 και 36 του Ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπές διατάξεις» (Α' 249), όπως συμπληρώ¬ 
θηκαν αντίστοιχα με τις παρ. 15 και 16 του άρθρου 49 
του Ν. 4178/2013 «Αντιμετώπιση της Αυθαίρετης Δόμησης 
- Περιβαλλοντικό ισοζύγιο και άλλες διατάξεις» (Α' 174). 

3. Τις διατάξεις του από 21.9.1979 Π.δ/τος «Περί χα¬ 
ρακτηρισμού ως παραδοσιακού τμήματος της πόλεως 
των Αθηνών (Ιστορικό Κέντρο)» (Δ' 567). 


4. Τις διατάξεις του από 5.10.1993 Π.δ/τος «Καθορισμός 
ειδικών χρήσεων γης στην περιοχή της Πλάκας του 
ρυμοτομικού σχεδίου Αθηνών» (Δ' 1329). 

5. Τις διατάξεις του από 2.7.1994 Π.δ/τος «Καθορισμός 
ειδικών χρήσεων γης και όρων και περιορισμών δόμησης 
στην περιοχή του Εμπορικού Τριγώνου του ρυμοτομικού 
σχεδίου Αθηνών» (Δ' 704). 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.δ/τος 63/2005 
(Α' 98). 

7. Τις διατάξεις του άρθρου 4 του Π.δ/τος 70/2015 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουρ¬ 
γείο Ναυτιλίας και Νησιωτικής Πολιτικής. Μετονομασία 
του Υπουργείου Πολιτισμού, Παιδείας και Θρησκευμά¬ 
των σε Υπουργείο Παιδείας, Έρευνας και θρησκευμά¬ 
των, του Υπουργείου Οικονομίας, Υποδομών, Ναυτιλίας 
και Τουρισμού σε Υπουργείο Οικονομίας, Ανάπτυξης 
και Τουρισμού και του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α' 114). 

8. Την υπ’ αριθμ. Υ31/9-10-2015 απόφαση της Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Ιωάννη Τσιρώνη» 
(Β' 2183). 

9. Την υπ' αριθμ. 40/συν 8 η /16-9-2015 γνωμοδότηση 
του Κεντρικού Συμβουλίου Πολεοδομικών Θεμάτων και 
Αμφισβητήσεων (ΚΕ.ΣΥ.ΠΟ.Θ.Α.). 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Στο νομίμως υφιστάμενο κτίριο που βρίσκεται επί 
των οδών Κηρυκείου 6 και Μητροπόλεως 65, στην πε¬ 
ριοχή «Πλάκα» του εγκεκριμένου ρυμοτομικού σχεδίου 
του Δήμου Αθηναίων, φερόμενο ως ιδιοκτησία Αφών 
Αναγνωστοπούλου, επιτρέπεται η χρήση ξενοδοχείου. 

2. Η παρούσα απόφαση δεν υποκαθιστά απαιτούμενες 
εγκρίσεις από άλλους φορείς. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2015 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝΑΓΙΩΤΗΣ ΣΚΟΥΡΛΕΤΗΣ ΙΩΑΝΝΗΣ ΤΣΙΡΩΝΗΣ 
-♦- 

Αριθμ. 16762/208358 (2) 

Κήρυξη συμπληρωματικής αναγκαστικής απαλλοτρί¬ 
ωσης για την κατασκευή του Συλλεκτήρα Σ3 του 
έργου: «Κατασκευή των υπολειπόμενων εργασιών 
έργου επαναδημιουργίας Λίμνης Κάρλας, Α' Φάση». 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 8 Π.δ. 138/2010 (ΦΕΚ 231/ 
Α'/27-12-2010) «Οργανισμός της Αποκεντρωμένης Διοί¬ 
κησης Θεσσαλίας - Στερεός Ελλάδας». 

2. Την Πράξη 4 της 06-02-2015 (ΦΕΚ 24/Α') του Υπουρ¬ 
γικού Συμβουλίου περί «Αποδοχή παραιτήσεων των Γε¬ 
νικών Γραμματέων των Αποκεντρωμένων Διοικήσεων 
της Χώρας». 

3. Τις διατάξεις του αρθρ. 56 του ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (Α' 93). 

4. Τις διατάξεις του Ν. 2882/2001 (Α17) «Κώδικας Ανα¬ 
γκαστικών Απαλλοτριώσεων Ακινήτων» όπως ισχύουν. 

5. Τον Ν.2985/2002 (Α18) «Προσαρμογή των διατάξε¬ 
ων του Κώδικα Αναγκαστικών Απαλλοτριώσεων στο 
Σύνταγμα». 

6. Τις διατάξεις του Ν.2990/2002 (Α30) «Κύρωση της 
από 21 Δεκεμβρίου 2001 πράξης Νομοθετικού περιεχομέ¬ 
νου - Αρμοδιότητα δικαστηρίων σε υποθέσεις αναγκα¬ 
στικών απαλλοτριώσεων, φορολογικές και τελωνειακές 
ρυθμίσεις». 

7. Τις διατάξεις του Ν.4070/2012 «Ρυθμίσεις Ηλεκτρο¬ 
νικών Επικοινωνιών, Μεταφορών, Δημοσίων Έργων και 
άλλες διατάξεις» όπως ισχύουν. 

8. Τις διατάξεις του Ν.4122/2013 (Α42), άρθρο 26 «τρο¬ 
ποποιήσεις του Ν.2882/2001». 

9. Τ ις διατάξεις του άρθρου 76 του Ν.4146/2013 (Α90) 
«ρυθμίσεις θεμάτων απαλλοτριώσεων». 

10. Τις διατάξεις του άρθρου 72 του Ν.4313/2014 (Α261) 
«τροποποίηση διατάξεων του Κ.Α.Α. (Ν.2882/2001)». 

11. Τ ις διατάξεις του άρθρου 31 του Ν.4314/2014 (Α265) 
«τροποποίηση διατάξεων του Κ.Α.Α. (Ν.2882/2001)». 

12. α) Την κοινή υπουργική απόφαση με αρ. πρωτ. 
οικ/127436/23.3.2007 των Υπ. Περιβάλλοντος Χωροτα¬ 
ξίας και Δημοσίων Έργων, Υπ. Εσωτερικών Δημόσιας 
Διοίκησης και Αποκέντρωσης, Υπ. Αγροτικής Ανάπτυξης 
και Τροφίμων και Υπ. Πολιτισμού, με θέμα: «Ανανέω¬ 
ση της ισχύος της υπ’ αριθ. οικ. 112839/18.12.2000 κοινή 
υπουργική απόφαση Τροποποίησης - Συμπλήρωσης - 
Κωδικοποίησης των περιβαλλοντικών όρων του έργου 
«Επαναπλημμυρισμός της πρώην λίμνης Κάρλας στους 
Νομούς Λαρίσης και Μαγνησίας», και Έγκριση Περιβαλ¬ 
λοντικών Όρων για τα έργα: 

α.1) «Εργα μεταφοράς και διανομής νερού λίμνης Κάρ¬ 
λας» στους Ν. Μαγνησίας και Λάρισας 


α.2) «Εργα ενίσχυσης της ύδρευσης της μείζονος πε¬ 
ριοχής Βόλου» στο Ν. Μαγνησίας.» 

β) Την κοινή υπουργική απόφαση με αρ. πρωτ. οικ. 
112839/18.12.2000 των Υπ. ΠΕΧΩΔΕ - Υπ. Γεωργίας - Υπ. 
Πολιτισμού - Υπ. Ανάπτυξης, με θέμα: «Τροποποίηση 
- Συμπλήρωση - Κωδικοποίηση των περιβαλλοντικών 
όρων για την κατασκευή και λειτουργία του έργου: 
«Επαναπλημμυρισμού της πρώην λίμνης ΚΑΡΛΑΣ στους 
Νομούς Λαρίσης και Μαγνησίας», σύμφωνα με τις διατά¬ 
ξεις του Ν.1650/1986 και την κοινή υπουργική απόφαση 
69269/5387/25.10.1990 (Β67). 

13. Τη με αρ. πρωτ. 3930/17.9.2015 απόφαση του Ανα¬ 
πληρωτή Πρ/νου του Τμήματος Δομών Περιβάλλοντος 
της Δ/νσης Τεχνικών Έργων Περιφέρειας Θεσσαλίας 
(ΑΔΑ: 7ΩΘΞ7ΛΡ-ΚΗ8) με την οποία εγκρίθηκε το κτημα¬ 
τολόγιο Απαλλοτριώσεων Συλλεκτήρα Σ3 και το οποίο 
συντάχθηκε από τον Τοπογράφο Μηχανικό Ευθύμιο 
Μυρισιώτη, του αναδόχου «ΗΛΙΟΧΩΡΑ Α.Ε. (ΟΜΙΛΟΣ 
ΓΕΚ ΤΕΡΝΑ)» του έργου «Κατασκευή αντιπλημμυρικών 
έργων και έργων ορεινής υδρονομίας στη λεκάνη λί¬ 
μνης Κάρλας». 

14. Το γεγονός ότι τηρήθηκαν οι προβλεπόμενες προϋ¬ 
ποθέσεις του άρθρου 3 και ειδικότερα των παραγράφων 
3, 4 και 5 του Ν.2882/2001 όπως τροποποιήθηκε με την 
παράγραφο 3 του άρθρου 124 του Ν. 4070/2012, ήτοι: 

ί. Γνωμοδότηση της Δ/νσης Αγροτικής Οικονομίας και 
Κτηνιατρικής ΠΈ. Λάρισας με αρ. πρωτ. 7583/2.10.2015, 
για κήρυξη απαλλοτρίωσης αγροτικής έκτασης. 

ϋ. Η με αρ. πρωτ. 1174/141020/16.9.2015 γνωμοδότηση 
του Δασαρχείου Αγιάς η οποία αφορά τις προς απαλλο¬ 
τρίωση εκτάσεις, ότι καλλιεργούνται γεωργικώς και την 
με αρ. πρωτ. 1604/197495/30-10-2015 απόφαση πράξης 
χαρακτηρισμού του Δασαρχείου Αγιάς. 

III. Τοιχοκόλληση της ανακοίνωσης κήρυξης της απαλ¬ 
λοτρίωσης στο Δημοτικό κατάστημα του Δήμου Αγιάς 
και στο Δημοτικό κατάστημα του Δήμο Κιλελέρ στις 
22.9.2015 και δημοσίευσή της στην εφημερίδα «ΚΟΣ¬ 
ΜΟΣ» που εκδίδεται στη Λάρισα στις 22.9.2015, ώστε 
να λάβουν γνώση οι θίγόμενοι ιδιοκτήτες. 

ιν. Η από 21.10.2015 έκθεση προεκτίμησης της επιτρο¬ 
πής του άρθρου 15 του Ν.2882/2001 «Κώδικας αναγκαστι¬ 
κών απαλλοτριώσεων ακινήτων», όπως τροποποιήθηκε 
και ισχύει της Περιφερειακής Δ/νσης Δημ. Περιουσίας 
Θεσσαλίας - Στερεός Ελλάδας. 

ν. Η βεβαίωση μη προβολής δικαιωμάτων του Ελλη¬ 
νικού Δημοσίου της παρ. 3 και 4 του άρθρου 26 του 
Ν.2882/2001 «Κώδικας αναγκαστικών απαλλοτριώσεων 
ακινήτων», όπως τροποποιήθηκε και ισχύει, σύμφωνα με 
το αρ. πρ. 5022/16-10-2015 έγγραφο της Περιφερειακής 
Δ/νσης Δημ. Περιουσίας Θεσσαλίας - Στερεός Ελλάδας. 

15. Τη με αρ. πρωτ. οικ. 128421/18.07.2014 απόφαση της 
Ειδικής Υπηρεσίας Διαχείρισης Ε.Π. «ΠΕΡΙΒΑΛΛΟΝ & 
ΑΕΙΦΟΡΟΣ ΑΝΑΠΤΥΞΗ» 2007 - 2013, με την οποία έγινε 
η 3η Τροποποίηση της Πράξης «ΚΑΤΑΣΚΕΥΗ ΤΩΝ ΥΠΟ- 
ΛΕΙΠΟΜΕΝΩΝ ΕΡΓΑΣΙΩΝ ΕΡΓΟΥ ΕΠΑΝΑΔΗΜΙΟΥΡΓΙΑΣ 
ΛΙΜΝΗΣ ΚΑΡΛΑΣ, Α' ΦΑΣΗ» με κωδικό ΜΙ8 299882 στο 
Επιχειρησιακό Πρόγραμμα «Περιβάλλον - Αειφόρος Ανά¬ 
πτυξη», με προϋπολογισμό 19.954.000,00 ευρώ. Σύμφωνα 
με την ως άνω Τροποποιητική Απόφαση το 2ο υποέργο 
της Πράξης αφορά απαλλοτρίωση - αγορά εδαφικών 
εκτάσεων και η χρηματοδότηση είναι σε βάρος του 
ενάριθμου έργου 2011ΣΕ07280004 της ΣΑΕ 0728. 

16. Την κοινή υπουργική απόφαση με αρ. πρωτ. 
1050073/5165/0010/15-06-1999 του Υπ. Οικονομικών και 
του Υπ. Περιβάλλοντος, Χωροταξίας και Δημοσίων έρ¬ 
γων, κήρυξης της αναγκαστικής απαλλοτρίωσης ακι¬ 
νήτων για την κατασκευή των συλλεκτήρων Σ3, Σ4,Σ6 
και Σ7 Λίμνης Κάρλας, στο νομό Λάρισας (ΦΕΚ 502/τ. 
Δ705-07-1999). 

17. Την κοινή υπουργική απόφαση με αρ. πρωτ. 
1063053/5904/0010/14-09-2004 του Υπ. Οικονομίας και 
Οικονομικών και του Υπ. Περιβάλλοντος, Χωροταξίας 
και Δημοσίων έργων, κήρυξης της αναγκαστικής απαλ¬ 
λοτρίωσης ακινήτων για την κατασκευή Ταμιευτήρα 
Κάρλας και συναφών έργων στο συλλεκτήρα Σ3 στις 
χ.θ. 13+889,80 έως χ.θ. 16+00 και β) από χ.θ. 17+199,40 
έως 18+500 της λίμνης Κάρλας (Καστρί - Πλασιά) στο 
Δήμο Λακερείας και Κιλελέρ στο νομό Λάρισας (ΦΕΚ 
849/τΔ722- 09-20 04). 

18. Την κοινή υπουργική απόφαση με αρ. πρωτ. 
1099570/7669/0010/10-11-2005 του Υπ. Οικονομίας και 
Οικονομικών και του Υπ. Περιβάλλοντος, Χωροταξίας 
και Δημοσίων έργων, κήρυξης της αναγκαστικής απαλ¬ 
λοτρίωσης ακινήτων για την κατασκευή συμπληρωμα¬ 
τικών έργων στο συλλεκτήρα Σ3 Ταμιευτήρα Κάρλας 
και συναφών έργων στο νομό Λάρισας (ΦΕΚ 1274/τ. 
Δ724-11-2005). 

19. Την κοινή υπουργική απόφαση με αρ. πρωτ. 
1008175/6673/0010/12-02-2004 του Υπ. Οικονομίας & 
Οικονομικών και του Υπ. Περιβάλλοντος, Χωροταξίας 
και Δημοσίων έργων (ΦΕΚ 146/τ.Δ720-02-20 04), με¬ 
ρικής ανάκλησης της αναγκαστικής απαλλοτρίωσης 
που κηρύχθηκε με την 1050073/5165/0010/15.6.99 (ΦΕΚ 
502/5.7.1999 τ.Δ') κοινή υπουργική απόφαση, όπως αυτή 
διορθώθηκε με την 1017423/1513/0010/8.3.2002 (ΦΕΚ 
167/24.3.2002 τ.Δ')όμοια. 

20. Την κοινή υπουργική απόφαση με αρ. πρωτ. 
1021505/933/Δ0010/12.03.2010 του Υπ. Οικονομικών και 
του Υπ. Υποδομών Μεταφορών και Δικτύων, κήρυξης 
της αναγκαστικής απαλλοτρίωσης ακινήτων για την 
κατασκευή του έργου “Κατασκευή Παραλλαγής συλ¬ 
λεκτήρα Σ3 στην περιοχή Καστριού (χ.θ. 13+889,80 έως 
χ.θ. 16+000) στο Δήμο Λακερείας στο Ν. Λάρισας” (ΦΕΚ 
94/τ.Δ723-03-2010). 

21. Το με αριθμ. πρωτ. 5457/9.11.2015 έγγραφο της Πε¬ 
ριφερειακής Δ/νσης Δημ. Περιουσίας Θεσσαλίας - Στε¬ 
ρεός Ελλάδας, με το οποίο εισηγείται την κήρυξη της 
εν λόγω απαλλοτρίωσης κατά τις διατάξεις της § 1 του 
άρθρου 1 του Ν.2882/2001, αποφασίζουμε: 

Κηρύσσουμε την συμπληρωματική αναγκαστική απαλ¬ 
λοτρίωση για λόγους δημόσιας ωφέλειας και ειδικότερα 
για την κατασκευή του Συλλεκτήρα Σ3 του έργου : «Κα¬ 
τασκευή των υπολειπόμενων εργασιών έργου επαναδη- 
μιουργίας Λίμνης Κάρλας, Α'Φάση», έκτασης συνολικού 
εμβαδού 62.654,87 τ.μ., που βρίσκεται στο Ν. Λάρισας και 
εικονίζεται με κλίμακα 1:1000 στα 22.07.2015 κτηματο- 
λογικά διαγράμματα και τον αντίστοιχο κτηματολογικό 
πίνακα της Δ/νσης Τεχνικών'Εργων Περιφέρειας Θεσ¬ 
σαλίας, τα οποία έχουν συνταχθεί από τον Τοπογράφο 
Μηχανικό Ευθύμιο Μυρισιώτη, του αναδόχου «ΗΛΙΟΧΩΡΑ 
Α.Ε. (ΟΜΙΛΟΣ ΓΕΚ ΤΕΡΝΑ) και εγκρίθηκαν με την αρ. 
πρωτ. 3930/17.9.2015 απόφαση του Αναπληρωτή Πρ/νου 
του Τμήματος Δομών Περιβάλλοντος της Δ/νσης Τεχνι¬ 
κών Έργων Περιφέρειας Θεσσαλίας (ΑΔΑ: 7ΩΘΞ7ΛΡ- 


ΚΗ8) και θεωρήθηκαν από τον Αναπληρωτή Πρ/νο της 
Δ/νσης Τεχνικών'Εργων Περιφέρειας Θεσσαλίας. 

Στην έκταση που απαλλοτριώνεται προβάλλουν δι¬ 
καιώματα κυριότητας οι: 1) 1. ΚΑΡΑΝΙΚΑΣ ΧΑΡΙΛΑΟΣ 
(100), 2) 1. ΝΤΑΦΛΟΥ ΑΦΡΟΔΙΤΗ (100), 3) 1. ΚΟΥΚΟΥΤΙ- 
ΑΝΟΣ ΛΕΩΝΙΔΑΣ (100), 4) 1. ΕΥΣΤΡΑΤΙΟΥ ΑΠΟΣΤΟΛΟΣ 
(100) κ.λπ.. 

Στην έκταση που απαλλοτριώνεται δεν περιλαμβάνο¬ 
νται εκτάσεις που ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και 
με δαπάνες αυτού, οι οποίες θα αντιμετωπισθούν από 
το έργο 2011ΣΕ07280004 της ΣΑΕ 0728. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Νοεμβρίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΗΛΙΑΣ ΤΣΕΛΙΓΚΑΣ 

-♦- 

Αριθμ. 77792/1467 Χ142/15, Χ519/13 (3) 

Έγκριση τροποποίησης Σχεδίου Πόλεως Πατρών, δια 
αναδιατάξεως της ρυμοτομίας στο Ο.Τ. 1781 στη πε¬ 
ριοχή Μποζάίτικα (Προάστειο) του Δήμου Πατρέων, 
λόγω οριοθέτησης του υδατορέματος Θολοπόταμου. 

Ο ΑΝΤΙΠΕΡΙΦΕΡΕΙΑΡΧΗΣ 

ΕΝΕΡΓΕΙΑΣ ΚΑΙ ΠΕΡΙΒΑΛΛΟΝΤΟΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Την με αριθμ. 296694/5007/3-11-2014 απόφαση του 
Περιφερειάρχη Δυτικής Ελλάδας (ΦΕΚ 3081 Β'/17-11-2014) 
περί μεταβίβασης αρμοδιοτήτων στους Αντιπεριφερει- 
άρχες. 

2. Τις δ/ξεις των άρθρων 94 και 186 του Ν. 3852/2010 
(ΦΕΚ 87 Α'/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις δ/ξεις του Νομ/κού Δ/τος της 17-07-1923, όπως 
μεταγενέστερα τροποποιήθηκαν - συμπληρώθηκαν και 
ειδικότερα τα άρθρα 1, 2, 3 και 70 αυτού. 

4. Τις διατάξεις του κεφ. II του από 03-04-1929 Π.δ/τος, 
που διατηρήθηκαν σε ισχύ με το άρθ. 31, παρ. 3, του 
Ν. 1557/1985. 

5. Την εγκύκλιο με αρ. 43511/161/55/13-06-1988 του ΥΠΕ- 
ΧΩΔΕ. 

6. Τις δ/ξεις της παρ. 5 του άρθρου 11 του Ν. 3212/2003 
(ΦΕΚ 308 Δ731 -12-2003), του άρθρου 20 του Ν. 2508/1997 
και του άρθρου 8 του Ν. 1337/1983. 

7. Τις δ/ξεις του άρθρου 29 του Ν. 2831/2000 (ΦΕΚ 140 
Α'/00), όπως αντικαταστάθηκαν με το άρθρο 10 του 
Ν.3044/2002 (ΦΕΚ 197Α'/27-8-2002). 

8. Την παρ. 1 του άρθρου 31 του Ν. 4067/2012 (ΝΟΚ). 

9. Τον Ν. 4258/2014 (ΦΕΚ 94/Α/14-3-2014), άρθρο 5. 

10. Τον Ν. 4280/2014 (ΦΕΚ 159/Α/8-8-2014), άρθρο 62. 

11. Την 10/2012 εγκύκλιο του Υ.ΠΕ.Κ.Α. 

12. Το από 17-1-1979 Π. Δ/μα (ΦΕΚ 127/Δ/28-2-1979) περί 
Τροποποίησης και Επέκτασης του Σχεδίου Πόλεως Πα¬ 
τρών και την αναθεώρηση αυτού με την αρ. Χ2571/20- 
3-1991 Απόφαση Νομάρχη Αχάίας (ΦΕΚ 180Δ/18-4-1991) 
περί έγκρισης Μελέτης Πολεοδομικής Αναθεώρησης 
του εγκεκριμένου σχεδίου πόλης και των όρων και πε¬ 
ριορισμών δόμησης των περιοχών Μποζάίτικα, Κοτρώνι 
και Αρέθα Πάτρας. 





2008 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


13. Την αριθμ. πρωτ. 3478/81730/25-9-2012 (ΦΕΚ 639/ 
Τ.Δ75-11-2012) Απόφαση του Γ.Γ. της Αποκεντρωμένης 
Διοίκησης Πελοπόννησου, Δυτικής Ελλάδος και Ιονίου 
με την οποία επικυρώθηκε ο καθορισμός τμήματος του 
υδατορέματος «Θολοπόταμος» στη περιοχή Ανω Μποζα- 
'ΐτικα του Δήμου Πατρέων μεταξύ των οδών Ξενοφώντος 
και Στ. Θωμοπούλου και των ΟΤ 1783,1781, 3048ΚΧ, 3049. 

14. Την από 10-6-2010 αρχική αίτηση του Διονυσίου 
Πέττα προς τον Δήμο Πατρέων με την αιτείται την 
τροποποίηση του σχεδίου Πόλης στο Ο.Τ. 1781 και την 
από 6-9-2012 συμπληρωματική αίτηση με την οποία υπο¬ 
βάλλει επικαιροποιημένη πρόταση τροποποίησης λόγω 
οριοθέτησης του διερχόμενου ρέματος Θολοποτάμου. 

15. Την με αρ. 186/19-4-2013 απόφαση του Δημοτικού 
Συμβουλίου του Δήμου Πατρέων με την οποία απο¬ 
φάσισε κατά πλειοψηφία την έγκριση κατ’ αρχήν, της 
αιτούμενης τροποποίησης του ρυμοτομικού Σχεδίου 
Πόλεως των ρυμοτομικών και οικοδομικών γραμμών 
στην ανατολική πλευρά του Ο.Τ. 1781 στην περιοχή Άνω 
Μποζα'ΐτικα, λόγω της οριοθέτησης του υδατορέματος 
«Θολοπόταμος» και την τήρηση της περαιτέρω νομίμου 
διαδικασίας ανάρτησης, τυχόν υποβολής ενστάσεων 
κ.λπ. 

16. Το με αρ. πρωτ. 198735/Π5162/2013/19-11-2013 έγγρα¬ 
φο του Δήμου Πατρέων, με το οποίο μας διαβιβάστηκε 
ο φάκελος με τα δικαιολογητικά για την τροποποίηση 
του ρυμοτομικού Σχεδίου Πόλεως Πατρών στο Ο.Τ. 1781, 
λόγω οριοθέτησης του υδατορέματος «Θολοπόταμος» 

17. Την με αρ. πρωτ. 317970/8533/12-2-2014 (Ο.Ε. 11-7- 
2014) εισήγηση μας προς το ΣΥ.ΠΟ.Θ.Α. Αχαΐας σχετικά 
με την έγκριση της αιτούμενης τροποποίησης Σχεδίου 
Πόλεως Πόλεως Πατρών Ο.Τ. 1781 στη περιοχή Μπο- 
ζα'ΐτικα του Δήμου Πατρέων, λόγω οριοθέτησης του 
υδατορέματος Θολοπόταμου. 

18. Το με αρ. πρωτ. 623/21187/6-3-2015 έγγραφο του 
ΣΥ.ΠΟ.Θ.Α. Π.Ε. Αχαΐας, με το οποίο μας διαβιβάστηκε 


Απόσπασμα Πρακτικού της από 15-1-2015 συνεδρίασης 
του με την ομόφωνα θετική γνωμοδότηση του για την 
αιτούμενη τροποποίηση, σύμφωνα με την εισήγηση της 
Διεύθυνσης Περιβάλλοντος και Χωρικού Σχεδιασμού της 
Περιφέρειας Δυτικής Ελλάδας. 

19. Το γεγονός ότι ο προτεινόμενος προς καθορισμό 
κοινόχρηστος χώρος είναι αναγκαίος λόγω οριοθέτησης 
του υδατορέματος «Θολοπόταμου» καθώς και των ισχυ- 
όντων όρων και περιορισμών δόμησης, αποφασίζουμε: 

Την έγκριση της τροποποίησης του ρυμοτομικού σχε¬ 
δίου πόλεως Πατρών δια αναδιατάξεως της ρυμοτομίας 
στο Ο.Τ. 1781 στη περιοχή Μποζάΐτικα (Προάστειο) του 
Δήμου Πατρέων, λόγω οριοθέτησης του υδατορέματος 
Θολοπόταμου, όπως απεικονίζεται στο από Σεπτεμβρί¬ 
ου 2012 τοπογραφικό διάγραμμα, που συντάχθηκε από 
τον Τεχνολόγο Τοπογράφο Μηχανικό Γεώργιο Αργυ- 
ρόπουλο, συμπληρώθηκε και θεωρήθηκε από την Δ/ 
νση Πολεοδομικού - Κυκλοφοριακού Σχεδιασμού και 
Δόμησης του Δήμου Πατρέων, τροποποιήθηκε από την 
Δ/νση Περιβάλλοντος και Χωρικού Σχεδιασμού Π.Δ.Ε και 
εγκρίθηκε ομόφωνα από το ΣΥΠΟΘΑ Αχαΐας. 

Η ισχύς αυτής της απόφασης αρχίζει από την ημε¬ 
ρομηνία δημοσίευσης της στην Εφημερίδα της Κυβερ- 
νήσεως. 

Κατά της απόφασης αυτής επιτρέπεται η υποβολή 
προσφυγής ενώπιον του Γενικού Γραμματέα της οικείας 
Αποκεντρωμένης Διοίκησης, μόνο για παράβαση νόμου 
μέσα σε προθεσμία 15 ημερών από την δημοσίευση της 
στην Εφημερίδα της Κυβέρνησης (άρθρο 227.1.α, Ν. 3852/ 
2010, ΦΕΚ 87 Α72010). 

Η απόφαση αυτή με το συνοδευτικό της διάγραμμα να 
δημοσιευθεί στην Εφημερίδα της Κυβερνήσεως. 

Πάτρα, 23 Νοεμβρίου 2015 

Ο Αντιπεριφερειάρχης 
ΝΙΚΟΛΑΟΣ ΥΦΑΝΤΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
















































2010 

